**С проекта си със Сдружение SOS Детски селища Банка ДСК участва в конкурса за Бизнес наградите на списание Forbes България**

На провелите се в началото на декември 2012 г. Бизнес награди на списание Forbes България Банка ДСК беше един от номинираните участници в категория Обществена дейност. Целта на проведеното за втора поредна година събитие е насърчаването на предприемаческия дух и добрите бизнес практики у нас. Участващите в конкурса компании и предприемачи се състезаваха в общо осем категории: най-добър стартиращ бизнес, клиентска политика, развитие на бизнеса, качество на продуктите, качество на услугите, обществена дейност, развитие на човешките ресурси, както и за служител на годината.

Като единствената банка в България със шестдесетгодишна традиция и като банката лидер по доверие сред потребителите, Банка ДСК винаги е определяла като приоритет своята обществена роля. Неслучайно Банката беше сред първите компании в страната, които започнаха да издават отчет за корпоративна социална отговорност. В условията на глобалната финансова криза повече от всякога стана ясно, че обществената ангажираност не е само благотворителност, а траен ангажимент, нов управленски подход.

Доказателство за мястото на обществено полезната дейност и ролята на Банката в сферата на корпоративната социална отговорност е и петгодишната стратегия за нейното развитие в рамките на общата стратегия на многонационалната Група ОТП, както и станалата вече трайна обвързаност на Банка ДСК със Сдружение SOS Детски селища. Това беше е проектът, с който Банката участва в конкурса на списание Forbes България.

В началото на 2011 година [Банка ДСК EАД](https://dskbank.bg/page/default.aspx?xml_id=/bg-BG/) постави началото на тази своя вече утвърдена добра практика - за първи път стана SOS златен корпоративен семеен спонсор. С това Банката пое траен ангажимент да се грижи за две семейства, в които растат 11 деца, лишени от подкрепата на родителите си - по едно в SOS детските селища в Трявна и в Дрен.
Семействата, които Банкa ДСК осинови, са специални за SOS Детски селища България – това са SOS семейства, в които за децата се грижат SOS семейни двойки. През декември 2011 г. бе сключен договорът за дарение със сдружение SOS Детски селища България, чрез който се обезпечи финансово нейното изпълнение и през 2012 г., т.е. беше създадена една общественополезна традиция.

Подкрепата като SOS златен корпоративен семеен спонсор няма само финансов израз, а има и чисто човешко измерение. В програмата са заложени и се осъществяват и редица инициативи - посещения на колеги и срещи на място със семействата в Трявна и Дрен, поздравления и подаръци по различни поводи, с които се цели изграждане на трайна емоционална връзка между Банката в лицето на нейните служители и семействата и на съпричастност към нуждите и проблемите на децата, на тяхното израстване. В SOS селищата през 2012 г. бяха проведени и мероприятия съвместно с фондацията „Заедно в час”.

За подкрепата си към SOS Детски селища Банка ДСК вече бе удостоена с наградата«Каузи 2011 г.» от сдружението «Общество за лоялност»и консултантската фирма «Брейн Сторм Консулт» - още едно признание за трайната ангажираност на нашата Банка към принципите на корпоративната социална отговорност.